Жоба

Қазақстан Республикасының

Заңы

**«Мәдениет туралы» Қазақстан Республикасының Заңына**

**толықтырулар енгізу туралы**

1-бап. «Мәдениет туралы» 2006 жылғы 15 желтоқсандағы Қазақстан Республикасының Заңына мынадай толықтырулар енгізілсін:

1. 1-бап мынадай мазмұндағы 20), 21), 22), 23), және 24) тармақшалармен толықтырылсын:

 «20 қазақ тілінің сөздік қоры – лексикалық-орфографиялық, терминологиялық, ономастикалық және өзге де салалық сөздіктерде, анықтамалықтарда, тіл корпустарында қамтылған тіл нормасына сәйкес келетін сөздердің, терминдер мен сөз тіркестерінің жиынтығы, тілді мәдени құндылық ретінде сақтау құралы;»;

«21) Қазақ тілінің ұлттық сөздік қоры – қазақ тілінің көлемді тіл моделі негізінде құрылатын, қазақ тілінің сөздік қорына қолжетімділік беретін және ондағы ақпараттың ақпараттық-коммуникациялық технологиялар арқылы өңделуін қамтамасыз ететін мемлекеттік ақпараттық жүйе;»;

«22) қазақ тілінің көлемді тіл моделі – кез келген мәтінді түсіну және сұрақтарға жауаптарды генерациялау үшін жасанды интеллектті пайдаланатын, нейрондық желі архитектурасы негізінде қазақ тілі қағидаларына оқытылған жүйе;»;

«23) тіл корпусы – лингвистикалық белгіленімдермен және іздеу жүйесімен жабдықталған мәтіндерді қамтитын инновациялық, ақпараттық-анықтамалық жүйе;»;

«24) лингвистикалық белгіленім – сөзді сипаттайтын грамматикалық белгілер жиынтығын білдіретін, сөзге берілетін код.»;

1. мынадай мазмұндағы 24-4-баппен толықтырылсын:

«24-4-бап. Қазақ тілінің ұлттық сөздік қоры

1. Қазақ тілінің ұлттық сөздік қорын құрудың мақсаты қазақ тілін мәдени құндылық ретінде сақтау, қорғау және дамыту, сондай-ақ мемлекеттік тіл мәртебесін нығайту болып табылады.

2. Қазақ тілінің ұлттық сөздік қоры жалпыға қолжетімді ақпараттық жүйе болып табылады, оны пайдалану өтеусіз негізде жүзеге асырылады.

3. Қазақ тілінің ұлттық сөздік қорын қалыптастыру және жүргізу тәртібін тілдерді дамыту саласындағы уәкілетті орган айқындайды.»;

1. 32-баптың 3-тармағы мынадай мазмұндағы 1-1) тармақшамен толықтырылсын:

 «1-1) қазақ тілінің сөздік қоры;».

2-бап. Осы Заң алғашқы ресми жарияланғаннан күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

 **Президенті**